**OSNOVNA ŠKOLA DR. IVAN MERZ**

**ZAGREB, RAČKOGA 4**

**Zagreb, 07.02.2023.**

**Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10.-ispr, 90/11.,5/12., 16/12., 86/12., 94/13., 136/14.-RUSRH, 152/14., 7/17., 68/18., 98/19., 64/20. i 151/22) i članaka 6. i 7. Pravilnika o postupku zapošljavanja te procjeni i vrednovanju kandidata za zapošljavanje (u daljnjem tekstu : Pravilnik ) ravnatelj OŠ Dr. Ivan Merz, Jurica Šperanda raspisuje:**

**NATJEČAJ**

**za zasnivanje radnog odnosa**

**Tajnik/ica školske ustanove, 1 izvršitelj/ica na neodređeno puno radno vrijeme od 40 sati tjedno**

Na natječaj se mogu javiti osobe oba spola, sukladno Zakonu o ravnopravnosti spolova (“Narodne Novine,” broj 82/08 i 69/17).

Izrazi koji se koriste u natječaju odnose se na osobe oba spola.

Uz opće uvjete za zasnivanje radnog odnosa, sukladno općim propisima o radu, kandidat mora ispunjavati i posebne uvjete propisane člancima 105. i 106. Zakona o odgoju i obrazovanju u osnovnoj i srednjoj školi („Narodne Novine,“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19 i 20/64).

U prijavi na natječaj kandidati moraju navesti osobne podatke (ime i prezime, adresu prebivališta ili boravišta, broj telefona ili mobitela, e-mail adresu), u prijavi na natječaj navodi se adresa odnosno e-mail adresa na koju će se dostaviti obavijest o datumu i vremenu procjene odnosno testiranja.

Uz prijavu na natječaj potrebno je priložiti:

1. životopis
2. domovnicu, odnosno dokaz o državljanstvu
3. diplomu, dokaz o stečenoj stručnoj spremi
4. uvjerenje nadležnog suda da se protiv podnositelja prijave na vodi kazneni postupak ili da je pod istragom za neko od kaznenih djela iz čl. 106. Zakona o odgoju i obrazovanju u osnovnoj i srednjoj školi (ne starije od dana raspisivanja natječaja)
5. potvrdu ili elektronički zapis HZMO-a s podacima o stažu

Navedene isprave dostavljaju se u neovjerenoj preslici.

Odabrani kandidat prije sklapanja ugovora o radu dostavlja na uvid izvornike dokumenata ili ovjerene preslike.

Po završetku natječajnog postupka obavijest o izboru kandidata bit će objavljena na internetskoj stranici Škole.

Sukladno članku 106. Zakona o odgoju i obrazovanju u osnovnoj i srednjoj školi, Škola je dužna voditi računa o zaprekama za zasnivanje radnog odnosa pa isti ne može zasnovati s kandidatom protiv kojeg se vodi kazneni postupak za neko od djela propisana u navedenom članku, što kandidat dokazuje uvjerenjem nadležnog suda.

Kandidat koji se poziva na pravo prednosti pri zapošljavanju prema posebnom propisu dužan se u prijavi na natječaj pozvati na to pravo i uz prijavu priložiti potrebne dokaze o ostvarivanju prava na prednost pri zapošljavanju.

Kandidat koji se poziva na pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19 i 84/21) dužan je uz prijavu, osim dokaza o ispunjavanju traženih uvjeta, priložiti i dokaze iz čl. 103. st. 1. navedenog Zakona, navedene na sljedećoj poveznici:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidat koji se poziva na pravo prednosti pri zapošljavanju prema članku 47. i 48. Zakona o civilnim stradalnicima iz Domovinskog rata (NN 84/21) dužan je uz prijavu, osim dokaza o ispunjavanju traženih uvjeta, priložiti i dokaze iz članka 49. stavka 1., navedene na sljedećoj poveznici:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

U skladu s Uredbom Europske unije 2016/679 Europskog parlamenta i vijeća od 17.4.2016. te Zakonom o provedbi Opće uredbe o zaštiti podataka (NN 42/18) prijavom na natječaj kandidat daje privolu OŠ DR. IVAN MERZ da se njegovi osobni podaci prikupljaju, obrađuju, objavljuju u digitalnom obliku te čuvaju u svrhu provođenja natječajnog postupka i objave rezultata natječaja.

Kandidat/kinja koji/a je pravodobno dostavio/la potpunu prijavu sa svim prilozima odnosno ispravama i ispunjava uvjete natječaja dužan/a je pristupiti procjeni odnosno testiranju prema odredbama Pravilnika o postupku zapošljavanja te procjeni i vrednovanju kandidata za zapošljavanje:

<http://os-imerz-zg.skole.hr/upload/os-imerz-zg/images/static3/1863/attachment/PRAVILNIK_O_POSTUPKU_ZAPOSLJAVANJA-vazeci.pdf>

Rok za podnošenje prijave na natječaj je osam dana od dana objave natječaja.

Prijave na natječaj dostavljaju se zemaljskom poštom na adresu: Osnovna škola Dr. Ivan Merz, 10 000 Zagreb, Račkoga 4s naznakom „za natječaj tajnik/ica“.

Nepravodobne i nepotpune prijave neće se razmatrati.

Kandidat/kinja prijavljen/na na natječaj bit će obaviješten/na putem mrežne stranice školske ustanove OŠ Dr. Ivan Merz.

<http://os-imerz-zg.skole.hr/djelatnici_natje_aj>

najkasnije u roku od osam dana od dana sklapanja ugovora o radu s odabranim/om kandidatom/kinjom. U slučaju da se na natječaj prijave kandidati/kinje koji se pozivaju na pravo prednosti pri zapošljavanju prema posebnom propisu, svi će kandidati biti obaviješteni i prema članku 21. stavku 4. Pravilnika.